Απόστολος Κουνούπης

Ο Απόστολος Κουνούπης (20 Οκτωβρίου 1904 - 20 Φεβρουαρίου 1984) ήταν Έλληνας γιατρός και βουλευτής προσκείμενος στην ΕΠΕΚ.  Χρημάτισε δήμαρχος Λαμιέων δύο φορές.

Βιογραφία 
Γεννήθηκε στους Δελφούς, γιος του Νικολάου Κουνούπη. Ανέπτυξε αντιστασιακή δράση, υπηρετώντας στον ΕΛΑΣ μαζί με τον Άρη Βελουχιώτη έχοντας το βαθμό του λοχαγού. Ήταν γιατρός δερματολόγος.

Κατήλθε υποψήφιος στις εκλογές του 1946 στην περιφέρεια Φθιωτιδοφωκίδος με τον Συνδυασμό Εθνικής Πολιτικής Ενώσεως (Κόμμα Βενιζελικών Φιλελευθέρων) και πήρε 539 ψήφους. Στις εκλογές του 1951 και του 1952 κατάφερε να εκλεγεί βουλευτής με την ΕΠΕΚ.

Το 1964 ανέλαβε δήμαρχος Λαμιέων και παύθηκε από τη χούντα των Συνταγματαρχών το 1967. Επανήλθε στο αξίωμα του δημάρχου, έπειτα από τις εκλογές το Μάρτιο του 1975 και υπηρέτησε έως το 1979.

Κηδεύτηκε στη Λαμία στις 21 Φεβρουαρίου 1984.

Ο γιος του, ο δικηγόρος (στην Αθήνα) Γιάννης Κουνούπης, πολιτεύτηκε με το ΠΑΣΟΚ χωρίς να καταφέρει να εκλεγεί βουλευτής.

Πηγές
Βιογραφία fokidanet.com

Βουλευτές εκλεγμένοι με την ΕΠΕΚ
Βουλευτές Φθιώτιδας
Βουλευτές Φθιωτιδοφωκίδας
Δήμαρχοι Λαμιέων
Έλληνες δερματολόγοι